આઇએએએફના જણાવ્યા અનુસાર આમાંથી બહુ ઓછા ખેલાડીઓ હાલમાં સક્રિય છે અને તેઓને હાલમાં ફક્ત સસ્પેન્ડ કરાઈ રહ્યા છે, જેથી તેઓ આ મહિને બીજિંગમાં યોજાનારી વિશ્વ ચેમ્પિયનશિપમાં ભાગ લઈ શકશે નહીં. ગત સપ્તાહે આવેલા રિપોર્ટમાં એવું કહેવામાં આવ્યું હતું કે પાછલાં કેટલાંક વર્ષોમાં યોજાયેલી ઓલિમ્પિક અને વિશ્વ ચેમ્પિયનશિપના ઘણા વિજેતાઓના લોહીના નમૂનાની તપાસ બાદ તેઓ શકના દાયરામાં આવી ગયા છે. આઇએએએફે કહ્યું છે કે તેઓએ બ્લડ સેમ્પલની તપાસ ગત એપ્રિલથી શરૂ કરી હતી.